钦定古今图书集成/明伦汇编/闺媛典/第079卷 > 吴慈伯妻刘氏
## 钦定古今图书集成/明伦汇编/闺媛典/第079卷 > 吴慈伯妻刘氏

按《汝宁府志》：“刘氏，罗山编民恢元女。少失怙恃，依祖
父母，育成适同里吴慈伯，业纺绩数年。夫病笃，与之
诀曰：‘尔无所出，宜图终身’。氏泣，以同穴誓。其祖父母
防之严。及夫没，罄衣饰，易棺椁，殓毕，即剔一目，破其
面，昏仆于地，久乃甦。防者益严，不得死，绝食七日，又
不死，乃绐祖父母曰：‘今不死，是夫不欲我死，何自苦’？”
遂饮食如常。祖父母信之，得间，以腰绖自缢死。